Y wott jetz nimm d  Verangehait bisinge,  Derfir fir d Zuekunft e baar Wünsch aabringe:  Ych wünsch der neue, edle, k und k  Familie Glügg und Glanz und Gloria  Ych hoff, die "C" und "E", wo doo soo glunge  Liiert sin, blybe lang esoo verschlunge.  Mir wünsche Euch e konstruktive Eh,  Mir wän en Eh, woo lang Bistand het, gseh!  Vyl Spass bym Wohne in der Stadt am Rhy  In Eurem schöne Gundeli-Logis,  Umgäh vo Ganesh, Buddha und so fort…  Vyl Freud am Basketball, däm tolle  Sport,  Vyl Phantasie bym Kollektion-Entwärfe,  Und au wenn's hektisch zuegoht: gueti Närve!  Isch denn der Dagesstress als überwunde  Noo wünsche mir e guete Schloof, e gsunde.  Nur dängged vor em Schloofe, sapperlott,  Draa, dass me zerscht noo d Kerze lösche sott!  Am beschte hängge-n-er der Fürlöschapparat  Zuer Noot grad näbem Nachtdischli baraad.  Mir wünsche-n-Euch au vyli schöni Feerie  In Thailand, Indie oder au Algerie.